
ATZINUMS
Sieviešu tiesību un dzimumu līdztiesības komiteja aicina par jautājumu atbildīgo Budžeta kontroles komiteju rezolūcijas priekšlikumā, ko tā pieņems, iekļaut turpmāk minēto:
<RepeatBlock-Dec>
A.	tā kā dzimumu līdztiesība ir viena no Savienības pamatvērtībām un Savienība ir apņēmusies veicināt līdztiesību visās savās darbībās, kā noteikts Līguma par Eiropas Savienības darbību (LESD) 8. pantā, tādējādi nosakot dzimumu līdztiesības aspekta integrēšanas principu;
B.	tā kā 2024. gada dzimumu līdztiesības indekss liecina, ka dalībvalstis ir panākušas ierobežotu progresu, proti, pieaugums ir tikai 0,8; tā kā citās jomās, piemēram, sieviešu veselības jomā, progress nav mainījies; 
C. 	tā kā inflācija ir radījusi arvien lielāku spiedienu uz EIGE budžetu un samazinājusi EIGE darbības spēju, tāpēc šai aģentūrai trūkst darbinieku un tā ir pakļauta pastāvīgai finansiālai spriedzei, 
1.	atgādina, ka EIGE tika izveidots, lai sekmētu un stiprinātu dzimumu līdztiesības veicināšanu Savienībā, nodrošinot neatkarīgu, kvalitatīvu pētniecību un salīdzināmus datus nolūkā palīdzēt ES iestādēm un dalībvalstīm integrēt dzimumu līdztiesību visās rīcībpolitikās un apkarot dzimumdiskrimināciju;
2.	vēlreiz aicina palielināt EIGE finansējumu un personālu atbilstoši pieaugošajiem tehniskās palīdzības pieprasījumiem un pieaugušajām darbības izmaksām;
3.	atzīmē, ka EIGE savu darba programmas budžetu pastāvīgi izpilda 95 % apmērā un sasniedz mērķrādītājus, kas noteikti grozītajā 2024.–2026. gada plānošanas dokumentā, neraugoties uz nepietiekamo darbinieku skaitu un lieliem pārnesumiem, un ka Eiropas Revīzijas palāta ir apstiprinājusi, ka pārskati patiesi atspoguļo tā finanšu stāvokli.
</RepeatBlock-Dec>

